OpenLLM-France/wikimedia huggingface dataset:
# Fundació Carulla

La Fundació Carulla (anteriorment Fundació Jaume I i Fundació Lluís Carulla) és una fundació creada el 1973 per iniciativa de Lluís Carulla i Canals i Maria Font de Carulla que treballa per promoure la llengua, la cultura i els valors que configuren la societat catalana, amb la voluntat d'enfortir el sentit de pertinença. Aquesta tasca s'expressa a partir de diverses línies d'actuació com l'Editorial Barcino, el Museu de la Vida Rural, l'edició periòdica d'una Nadala miscel·lània i l'atorgament anual de diversos guardons a persones i entitats amb una tasca rellevant dins el món cultural i social català.
Aquests premis són:
* Premi Lluís Carulla (abans, Premi d'Honor Jaume I) a persones i entitats, per llur acció reconeguda arreu dels països de llengua catalana.
* Premis d'Actuació Cívica, per a reconèixer i distingir aquells que han actuat al servei de la identitat catalana
* Premis Baldiri Reixac a l'estímul i al reconeixement de l'escola catalana. S'entreguen des del curs 1978-1979 en tres categories: escoles, mestres i professors i alumnes.
* Premi Francesc Candel destinats a reconèixer i difondre les bones pràctiques en l'àmbit de la integració dels ciutadans catalans d'origen immigrant.
* Premis d'Educació en el lleure per a promoure projectes, reconèixer i difondre experiències de caràcter educatiu dins l'àmbit de l'educació social i del lleure.
La Fundació es finança principalment per les donacions del grup empresarial Agrolimen. Actualment, el seu president és Nicolau Brossa i la seva directora, Marta Esteve.

## Premis i reconeixements

Per tot això el 2003 li fou atorgada la Creu de Sant Jordi i el guardó dels Premis Octubre. Arran del centenari del naixement del seu impulsor, l'any 2004 canvià el nom de Fundació Jaume I a Fundació Lluís Carulla. El 2014 adoptà el nom actual de Fundació Carulla.

## Referències

* 1 2 3 4 «Fundació Carulla». Gran Enciclopèdia Catalana. Barcelona: Grup Enciclopèdia Catalana.
* ↑ Entrevista a Carles Duarte, Bonart, p.40, Abril i maig 2014
* ↑ Puig, Arnau «Col·leccionisme i fundacions» (paper). Revista Bonart. Bonart Publicacions, febrer i març 2014, pàg. 26-39 [Consulta: 13 juliol 2014].
* ↑ «Fundació Carulla - Informació corporativa». Fundació Carulla. Arxivat de l'original el 2 de juliol 2017. [Consulta: 17 juliol 2017].
* ↑ «Joaquim Coello Brufau, nou president de la Fundació Carulla». [Consulta: 30 setembre 2016].

## Enllaços externs

* Pàgina de la Fundació Carulla
# A puerta cerrada

A puerta cerrada, primer àlbum de la banda Fito & Fitipaldis, fou publicat l'any 1998. En aquell moment, el vocalista i líder del grup, Fito Cabrales, encara treballava conjuntament amb Platero y Tú, un altre grup de rock espanyol.
És un disc principalment acústic, on es mesclen el rock, el swing o el blues, tot i que sempre mantenint un so senzill i proper. En la gravació del disc hi van participar Miguel Colino (baixista d'Extremoduro), Txus Alday com a guitarrista i "Polako" i Arturo a la bateria i precussió respectivament. Hi van participar puntualment José Alberto Bátiz i Javier Alzola, qui a partir del segon disc serien el guitarrista i saxofonista del grup respectivament També hi col·laboraren puntualment Robe d'Extremoduro i Uoho de Platero y Tú.

## Llista de cançons

* "Rojitas las orejas" - 3:45
* "Trozos de cristal" (amb Robe d'Extremoduro) - 3:41
* "Barra americana" - 2:40
* "Mirando al cielo" - 4:13
* "Quiero beber hasta perder el control" (versió de Los Secretos) - 2:55
* "El lobo de espanta" - 3:55
* "¡Qué divertido! - 2:50
* "Trapos sucios" - 3:02
* "Ojos de serpiente" - 3:07
* "El funeral" - 1:45

## Membres del grup

* Adolfo "Fito" Cabrales: Veu i guitarra
* Txus Alday: Guitarra
* Miguel Colino: Baix
* Polako: Bateria
* Arturo: Percussió i cors
# Full dominical

El Full dominical és un butlletí que elaboren els bisbats i que s'acostuma a distribuir els diumenges en les celebracions de la missa. Conté els textos bíblics que es llegeixen a la missa, així com un comentari sobre aquests textos i notícies diverses del bisbat.
El Full dominical de Barcelona va ser el primer de l'estat espanyol. Fundat per Mn. Josep Ildefons Gatell el 1891 amb el nom d'Hoja Parroquial de Santa Ana, ha estat elaborat per l'Arquebisbat de Barcelona fins a l'actualitat. Una investigació de Gemma Morató Sendra evidencia que la història del full reflecteix la societat catòlica de cada moment. Durant la guerra civil espanyola deixà d'editar-se, fins al 1939. El 1978 amplià el format i des del 1991 compta amb un llibre d'estil de disseny elaborat per Josep Maria Casasús, Manuel Lamas i Carlos Pérez de Rozas i Arribas. El 2015 canvià el format incorporant el codi QR i la realitat augmentada.

## Referències

* ↑ «Full dominical». Gran Enciclopèdia Catalana. Barcelona: Grup Enciclopèdia Catalana.
* 1 2 Morató Sendra, Gemma ««Full Dominical» de Barcelona. Una aproximació a la seva història (1891-1991)». Tesi doctoral, 02-11-2015 [Consulta: 19 març 2017].
* 1 2 «El Full Dominical 2.0». Esglesia de Barcelona, 2015 [Consulta: 19 març 2017].
# Full informatiu

Un full informatiu (en anglès, factsheet) és una presentació sintètica de dades en un format que en destaca de forma breu i molt visual els punts claus. Normalment, fa servir taules, paràgrafs senzills, enumeracions o capçaleres i no ocupa pas més d'una sola pàgina.
És ben freqüent que els "fulls de fets" continguin informació d'un producte, amb dades tècniques, llistes, estadístiques, respostes a preguntes freqüents, material educatiu, etc. Molt sovint són un resum del contingut d'un document informatiu més llarg.

## Exemples

* Fulls de fet planetari de la NASA
* El Mundial Factbook, una col·lecció de CIA de tabular factsheets en diversos països Arxivat 2013-05-10 a Wayback Machine.
* Fulls de fet de la Unió Europea proporcionen lectors amb un revisió del procés d'integració europea i la funció del Parlament europeu en aquest desenvolupament. El contingut d'aquests fulls de fet cobreix sis àrees principals com: les feines a la UE, l'Europa dels ciutadans, el mercat intern, les polítiques comunes, la unió econòmica i monetària i les relacions externes de la UE .
* Una col·lecció Arxivat 2016-10-19 a Wayback Machine. de factsheets de diferents països dins Europa

## Vegeu també

* Nota de premsa
* Relacions públiques

## Referències

* ↑ «full informatiu». Cercaterm. TERMCAT, Centre de Terminologia. [Consulta: 19 agost 2022].
# Full motion video

Full motion video o simplement FMV (vídeo de moviment complet) són digitalitzacions de vídeo utilitzades normalment per a videojocs de plataformes. Unes de les seves primeres aparicions es van donar en els jocs de la consola de Sony PlayStation, donant com a resultat una major interacció del jugador amb el joc i fent el progrés del mateix molt més cridaner en comparança amb els sprites utilitzats per a jugar.

## Vegeu també

* Pel·lícula interactiva

## Enllaços externs

* FMV WORLD - The Home of Full-Motion Video Games
* The Interactive Movies Archive Arxivat 2019-07-15 a Wayback Machine.
* The Rise & Fall of Full-Motion Video Arxivat 2008-12-08 a Wayback Machine.
# Torre del carrer Puríssima

La torre del carrer Puríssima és una torre ubicada al districte d'Horta-Guinardó de Barcelona.
Al començament d'aquest carrer de la Clota hi ha una casa amb una torre coronada amb una barana, tocant actualment al carrer Lisboa. Sembla que sigui una torre d'aigua, però el cert és que una antiga picabaralla de veïns va fer que el propietari de la casa (1922) fes aquesta torre per poder veure el mar, cosa que llavors era possible perquè no hi havia la massa edificada del davant.

## Referències

* 1 2 «Rutes històriques pel Districte d'Horta-Guinardó». Rutes històriques pel Districte d'Horta-Guinardó. [Consulta: 27 març 2013].
# Frank Leboeuf

Frank Leboeuf (22 de gener de 1968) és un exfutbolista francès. Va formar part de l'equip francès a la Copa del Món de 1998.

## Referències

* ↑ Média, Prisma «Frank Lebœuf: en pleine lucarne - Gala» (en francès). Gala.fr.
* ↑ (francès) FFF Statistics Arxivat 2014-02-21 a Wayback Machine.
# Frare d'elm

El frare d'elm (Philemon buceroides) és un ocell de la família dels melifàgids (Meliphagidae).

## Hàbitat i distribució

Habita boscos i manglars a les terres baixes de illes Petites de la Sonda (des de Lombok i Sumba cap a l'est fins Wetar i Timor), Nova Guinea, Melanèsia (a les illes Aru, Waigeo, Kofiau, Salawati, Batanta, Misool i Yapen), Melville, nord i nord-est d'Austràlia.

## Taxonomia

El Congrés Ornitològic Internacional, versió 11.1, 2021, considera que en realitat es tracta de tres espècies diferents, seguint Schodde et Mason (1999):
* Philemon buceroides (sensu stricto), de les illes petites de la sonda i nord i interior d'Austràlia.
* Philemon novaeguineae (Müller, S, 1842) - New Guinea Friarbird (frare de Nova Guinea), de Nova Guinea i Melanèsia.
* Philemon yorki Mathews, 1912 - Hornbill Friarbird (frare calau), del nord-est d'Austràlia.

## Referències

* ↑ «Frare d'elm». Cercaterm. TERMCAT, Centre de Terminologia. Rev. 22/04/2022(català)
* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.
* ↑ R Schodde i IJ Mason. The Directory of Australian Birds, passerines. CSIRO. ISBN 0 643 06456 7
# Tony Shaller

Anthony "Tony" Shaller o Schaller (1910 - 1971) fou un ciclista estatunidenc, professional des del 1933 fins al 1936. Va destacar en les curses de sis dies.

## Palmarès

* 1934
** 1r als Sis dies de San Francisco (amb Charles Winter)
** 1r als Sis dies de Chicago (amb William Peden)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a 6dayracing.ca Arxivat 2015-06-29 a Wayback Machine.
# Tony Settember

Tony Settember (Manila, 10 de juliol de 1926 - Reno, 4 de maig de 2014) va ser un pilot de curses automobilístiques estatunidenc que va arribar a disputar curses de Fórmula 1.

## A la F1

Va debutar a la cinquena cursa de la temporada 1962 (la tretzena temporada de la història) del campionat del món de la Fórmula 1, disputant el 21 de juliol del 1962 el GP de Gran Bretanya al circuit d'Aintree.
Tony Settember va participar en un total de set proves puntuables pel campionat de la F1, disputades en dues temporades consecutives (1962 - 1963) aconseguint una onzena posició com a millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1962 | Emeryson Cars | Emeryson | Climax | HOL | MON | BEL | FRA | GBR 11 | ALE | ITA Ret | USA | SUD | | - | 0 |
| 1963 | Scirocco-Powell | Scirocco | BRM | MON | BEL Ret | HOL | FRA Ret | GBR Ret | ALE Ret | ITA DNQ | USA | MEX | SUD | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 7 | 0 | 0 | 0 | 0 | 0 |
# Fàbrica de licors (la Pobla de Segur)

La Fàbrica de licors és una obra modernista de la Pobla de Segur (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Edifici industrial de dues plantes d'alçada amb pis de golfa amb terrats i miradors reformats i tancats. A la façana de composició simètrica destaca tota la balconada correguda amb balustres de pedra i dues tribunes als extrems, aquestes molt historiades amb remats i pinacles de línies modernistes com la fusteria dels bastiments. La coberta era una terrassa amb balustres i remats a l'eix i als extrems, tot seguint l'estil historicista-modernista del conjunt.

## Història

Obra coetània de la serradora Boixareu. Forma part de l'esplendor industrial de la vila a inicis de segle. La primera fàbrica de licors i anisats ara al vell edifici de veïns del carrer Raral nº6.

## Referències

* 1 2 «Fàbrica de licors». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Traugott von Sauberzweig

Traugott Martin von Sauberzweig (Greiffenberg, 28 d'octubre de 1863 - Kassel, 14 d'abril de 1920) era un Generalleutnant (tinent general) prussià que va servir en el front oriental i occidental en l'exèrcit alemany durant la Primera Guerra Mundial.
En 1915 era governador militar de Brussel·les durant els dies de l'execució d'Edith Cavell i, en relació amb aquesta tragèdia, el seu nom va ser ben conegut. El cas Cavell va ser la raó per la qual von Sauberzweig va ser destituït del seu càrrec. Entre els que van haver de patir la seva posterior còlera va estar Herbert Hoover i la seva Commission for Relief in Belgium (CRB), on von Sauberzweig va estar a prop d'interrompre els serveis d'aquesta organització.
Va exercir com a cap de personal en el 8è Exèrcit en Ucraïna en 1916 i va ser guardonat amb la Pour le Mérite el 6 de setembre de 1917.

## Graus militars i comandaments (abans de la Primera Guerra Mundial)

* 02.1883 - Leutnant
* 04.1911 - III. Armeekorps - Berlin (cap de personal de von Bülow)
* 04.1913 - Regiment de Granaders Prinz Karl von Preußen (2. Brandenburgisches) n. 12 - Frankfurt an der Oder (Cdr)
* 02.1914 - XI. Armeekorps - Kassel (cap de personal de von Plüskow)

## Graus militars i comandaments (durant la Primera Guerra Mundial)

* 08.1914 - XI. Armeekorps = 3r Exèrcit (von Plüskow's Chief of Staff)
* 07.1915 - III. Reserve-Korps (cap de personal de von Karlowitz)
* 11.1916 - 8è Exèrcit (cap de personal de von Mudra)
* 07.1917 - Heeresgruppe Eichhorn - Wilna (cap de personal de von Eichhorn)
* 09.1917 - 10è Exèrcit (cap de personal de von Eichhorn)
* 07.1918 - Generalleutnant
* 11.1918 - Heeresgruppe Gallwitz - Verdun (cap de personal de von Gallwitz)
* 12.1918 - 38a Divisió d'Infanteria (Commander)

## Referències

* ↑ Gen. Sauberzweig Dead. Was Military Governor of Brussels When Edith Cavell Was Executed, The New York Times, April 19, 1920
* ↑ Cavell Case Causes Official's Removal, The New York Times, November 2, 1915
* ↑ Herbert C. Hoover, The Memoirs of Herbert Hoover (vol. 1): Years of adventure, 1874–1920. Nova York: Macmillan 1951.
* ↑ Formationsgeschichte und Stellenbesetzung der deutsche Streitkraefte 1815 -1990 (1990) ISBN 3-7648-1779-8

## Bibliografia

* Karl-Friedrich Hildebrand/Christian Zweng Die Ritter des Ordens Pour le Mérite 1740-1918; ISBN 3-7648-2503-0
* Karl-Friedrich Hildebrand/Christian Zweng Die Ritter des Ordens Pour le Mérite des I. Weltkriegs Band 2: H-O, ISBN 3-7648-2516-2
* van Wyngarden, G (2006). Early German Aces of World War I, Osprey Publishing Ltd. ISBN 1-84176-997-5
* Formationsgeschichte und Stellenbesetzung der deutsche Streitkraefte 1815 -1990 (1990) ISBN 3-7648-1779-8

## Enllaços externs

* Eastern Front - South Eussia (anglès)
# 1941 en el cinema

En el món del Cinema, el 1941 van passar alguns fets destacables:

## Pel·lícules més taquilleres

* Estats Units:
* El sergent York
* Buck Privates, protagonitzada per Bud Abbott i Lou Costello
* Tobacco Road
* Dumbo
* Que verda era la meva vall

## Oscars

* Millor pel·lícula: Que verda era la meva vall - - 20th Century Fox
* Millor actor: Gary Cooper - El sergent York
* Millor actriu: Joan Fontaine - Sospita

## Pel·lícules estrenades

* Adam Had Four Sons
* Andy Hardy's Private Secretary amb Lewis Stone, Mickey Rooney, Cecilia Parker, i Fay Holden
* Bola de foc amb Gary Cooper i Barbara Stanwyck
* Blossoms in the Dust, amb Greer Garson and Walter Pidgeon
* Broadway Limited Victor McLaglen, Marjorie Woodworth, Dennis O'Keefe, i Patsy Kelly
* Bowery Blitzkrieg
* Buck Privates, amb Bud Abbott i Lou Costello
* Caught in the Draft
* Ciutadà Kane, dirigida i interpretada per Orson Welles
* Dr. Jekyll and Mr. Hyde, amb Spencer Tracy, Ingrid Bergman i Lana Turner
* Dumbo
* Flying Wild
* Forty-Ninth Parallel
* The Gang's All Here amb Frankie Darro i Mantan Moreland
* Hellzapoppin'
* Hit the Road
* Hold That Ghost, amb Bud Abbott i Lou Costello
* Que verda era la meva vall
* In the Navy, amb Bud Abbott i Lou Costello
* Keep 'Em Flying, amb Bud Abbott i Lou Costello
* Kipps
* The Lady Eve
* Life Begins for Andy Hardy amb Lewis Stone, Mickey Rooney, Cecilia Parker, i Fay Holden
* Louisiana Purchase
* Major Barbara
* El falcó maltès, amb Humphrey Bogart
* Man Hunt
* Man Made Monster, amb Lon Chaney Jr. i Lionel Atwill
* Mob Town
* Serenata nostàlgica
* Pride of the Bowery
* Rage in Heaven
* Red River Valley, dirigida per Joseph Kane
* The Reluctant Dragon
* El sergent York
* Shining Victory, amb James Stephenson i Geraldine Fitzgerald
* Skylark
* Sospita
* Spooks Run Wild
* Sullivan's Travels
* Sun Valley Serenade
* Target for Tonight
* Tobacco Road
* Western Union
* The Wolf Man
* You Belong to Me

## Naixements

* 3 de gener - Van Dyke Parks, music, compositor
* 5 de gener - Miyazaki Hayao, director
* 8 de gener - Graham Chapman, còmic
* 9 de gener - Susannah York, actriu
* 14 de gener - Faye Dunaway, actriu
* 20 d'abril - Ryan O'Neal, actor
* 25 de juny - Denys Arcand, guionista, director
* 27 de juny - Krzysztof Kieślowski, director
* 4 d'octubre - Anne Rice, escriptora
* 5 de novembre - Art Garfunkel, cantant, actor
* 9 de desembre - Beau Bridges, actor

## Defuncions

* 4 de gener - Henri Bergson, guionista
* 10 de gener - Joe Penner, actor
* 12 de maig - Ruth Stonehouse, actriu, directora
# AO Kavala

* Aquest article tracta sobre la secció de futbol del AO Kavala. Vegeu-ne altres significats a «Athlitikos Omilos Kavala».
Kavala FC és la secció de futbol de l'Athlitikos Omilos Kavala (AO Kavala, Αθλητικός Όμιλος Καβάλα), a la ciutat de Kavala, Macedònia, Grècia. El Kavala va ser fundat 1965 a Kavala de la fusió de Phillipoi Kavala, Kavala Iraklis i AE Kavala, ha estat en la primera divisió de la Lliga grega de futbol des de 1969, quan va guanyar la lliga de segona divisió del grup del nord fins al 1975, que va baixar de divisió.

## Referències

* ↑ Kavala FC uefa.com
* ↑ «Kavala's History». Arxivat de l'original el 2012-02-27. [Consulta: 24 agost 2017].
* ↑ «Greece - List of Second Level Final Tables 1968/69» (en anglès). RSSSF. [Consulta: 4 gener 2016].
* ↑ «Greece 1974/75» (en anglès). RSSSF. [Consulta: 4 gener 2016].

## Enllaços externs

* [ AO Kavala - Lloc web oficial]
* Fanclub Arxivat 2014-07-12 a Wayback Machine.
# TopTenReviews

TopTenReviews és un lloc web que recull ressenyes d'àlbums de música, videojocs, pel·lícules, programari, maquinari, DVD i altres publicacions. Fundat el 2003 per Jerry Ropelato, TopTenReviews és un dels llocs més populars per la seva grandària i tràfic, i conté una de les bases de dades en línia de crítiques. A l'octubre de 2010 tenia de rànquing en l'índex Alexa de 1.105 als Estats Units i 1876 a nivell global. Entre els seus principals competidors destaquen llocs web com Rotten Tomatoes i Metacritic.
Com tots els agregadors, el lloc web ofereix un sistema de puntuació i aquest és molt variat, passant de qualificacions de 100 punts, 10 punts i graus de lletres. La mitjana la realitza amb un sistema de quatre estrelles amb quatre decimals (de 0,0000-4,0000) basant-se en les crítiques recopilades.

## Referències

* 1 2 TopTenREVIEWS Named a Finalist in the 2007 American Business Awards
* ↑ toptenreviews.com - Traffic Details from Alexa

## Enllaços externs

* Web oficial
# Fuquay-Varina

Fuquay-Varina és una població dels Estats Units a l'estat de Carolina del Nord. Segons el cens del 2006 tenia 13.669 habitants.

## Demografia

Segons el cens del 2000, Fuquay-Varina tenia 7.898 habitants, 3.122 habitatges i 2.126 famílies. La densitat de població era de 446,5 habitants per km².
Dels 3.122 habitatges en un 36,8% hi vivien nens de menys de 18 anys, en un 48,8% hi vivien parelles casades, en un 15,5% dones solteres, i en un 31,9% no eren unitats familiars. En el 26,3% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,99.
Per edats la població es repartia de la següent manera: un 27,3% tenia menys de 18 anys, un 8,2% entre 18 i 24, un 35,2% entre 25 i 44, un 16,3% de 45 a 60 i un 13% 65 anys o més.
L'edat mediana era de 33 anys. Per cada 100 dones de 18 o més anys hi havia 84,5 homes.
La renda mediana per habitatge era de 42.903 $ i la renda mediana per família de 49.531 $. Els homes tenien una renda mediana de 35.497 $ mentre que les dones 28.551 $. La renda per capita de la població era de 20.268 $. Entorn del 9% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fuquay-Varina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fuquay-Varina». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Abilene (Texas)

Abilene és una població dels Estats Units a l'estat de Texas. Segons el cens del 2000 tenia 115.930 habitants, 41.570 habitatges, i 28.101 famílies.

## Demografia

La densitat de població era de 425,8 habitants per km².
Dels 41.570 habitatges en un 34,2% hi vivien nens de menys de 18 anys, en un 52% hi vivien parelles casades, en un 11,9% dones solteres, i en un 32,4% no eren unitats familiars. En el 26,6% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,07.
Per edats la població es repartia de la següent manera: un 25,6% tenia menys de 18 anys, un 15,3% entre 18 i 24, un 28,9% entre 25 i 44, un 18,2% de 45 a 60 i un 12% 65 anys o més.
L'edat mediana era de 31 anys. Per cada 100 dones de 18 o més anys hi havia 101,1 homes.
La renda mediana per habitatge era de 33.007$ i la renda mediana per família de 40.028$. Els homes tenien una renda mediana de 28.078$ mentre que les dones 20.918$. La renda per capita de la població era de 16.577$. Aproximadament el 10,9% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Abilene». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Abilene». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Ablavi Murena

Ablavi Murena (llatí: Ablavius Murena) és un personatge que apareix com a prefecte del pretori durant el regnat de l'emperador Valerià I, entre el 253 i el 269, en una carta de la Història Augusta. En realitat, aquesta carta sembla una falsificació, de manera que segurament el personatge no va existir mai.

## Referències

* ↑ Moreri, Louis. Le grand dictionnaire historique ou Le mélange curieux de l'histoire sacrée et profane (en francès). chez Pierre-Augustin Le Mercier, 1732, p. 38.
* ↑ «Ablabius 4». A: Realencyclopädie der classischen Altertumswissenschaft.
# Trincia II Trinci

Trincia II Trinci fou fill d'Ugolino II Novello. Fou armat cavaller junt amb el pare el 1337 i fou gonfanoner de justícia i capità del poble de Foligno des del 1353, essent reconegut vicari pontifici "in temporalibus" el 29 de novembre de 1367. Fou també vicari apostòlic de Bevagna des del 1371, general de l'Església i gonfanoner del ducat de Spoleto des el 30 de desembre de 1371; es va casar amb Giacoma d'Este, filla del marquès Nicolau I Este, senyor de Ferrara. Fou assassinat a Foligno el 18 de setembre de 1377. Va deixar quatre fills: Ugolino III Trinci, Onofrio (prior i després bisbe de Fligno el 1397, mort el 1403), Contessa i Marina (morta el 18 de maig de 1418).